
Blattner Géza bábművészete

Dolgozatomban Blattner Géza részben feltáratlan munkásságát vizsgáltam. Életművét annak klasszikus bábművészethez, a bábjáték hagyományos formáihoz való viszonyában kívántam elemezni – megcáfolva a vonatkozó szakirodalom egy részét, mely az első avantgárd bábszínház megalapítójaként tartja számon az alkotót. Életművének folytonosságát kimutatandó a korai, magyarországi színházi formációktól kezdve vizsgáltam a fennmaradt anyagot a franciaországi Arc-en-Ciel Színház működéséig.
Blattner munkásságának nóvuma kutatásaim alapján nem annak avangárd képzőművészeti kötődéseiben lelhetőek fel, hanem abban, hogy előadásaiban kimozdította a bábjátékot a bábtípusok homogenitásának elvéből, mely mindaddig a bábszínházak sajátossága volt.
Dolgozatom három részre tagoldóik. Az elsőben Blattner Géza életművét és hagyomány-szemléletének alakulását tárgyalom. Második részben a korabeli bábművészet tágabb színháztörténeti kontextusát vizsgálom; továbbá Blattner Géza színházainak a klasszikus bábszínházzal és az avantgárd izmusokkal való kapcsolatát. Dolgozatom harmadik, záró részében az Arc-en-Ciel Színház 1937-es Párizsi világkiállításon aranyérmet nyert Az ember tragédiája bábelőadását elemzem az előbbiek alapján és az életműbe való beilleszthetőség szempontjából.



